b'\n_START_ARTICLE_\nCharles Frederick Leonard mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nLeta 1935 je diplomiral na Voja\xc5\xa1ki akademiji ZDA in se \xc5\xbee naslednje leto udele\xc5\xbeil Poletne olimpijske igre 1936, kjer je osvojil srebrno medaljo v modernem pentatlonu; hkrati pa je postavil olimpijski rekord, saj je v pi\xc5\xa1tolskem delu kot prvi dosegel popolni rezultat (izena\xc4\x8dil ga je \xc5\xa1ele George Horvath leta 1980)._NEWLINE_Pozneje je bil dodeljen 16. (1936), 14. (1936-39) in 29. pehotnemu polku (1939-40). Nato je bil poveljnik \xc4\x8dete L v 8. pehotnem polku (1940-41) in \xc5\xa1tudent na Pehotni \xc5\xa1oli; slednjo je kon\xc4\x8dal leta 1940 in se vrnil nazaj v 8. pehotni polk, kjer je postal S-1. Naslednje leto je postal in\xc5\xa1truktor na Voja\xc5\xa1ki akademiji ZDA; na akademiji je pozneje bil \xc5\xa1e pomo\xc4\x8dnik G-3 (1943-44) in S-3 (1944-45). Leta 1945 je postal pomo\xc4\x8dnik G-3 3. korpusa in istega leta \xc5\xa1e pomo\xc4\x8dnik G-2 10. korpusa (1945-46). V letih 1946-47 je bil vodja sekcije G-4 8. armade, nato pa izvr\xc5\xa1ni \xc4\x8dastnik celotne sekcije (1947-48). Nato je nadaljeval \xc5\xa1olanje na \xc5\xa0tabnem kolid\xc5\xbeu Oboro\xc5\xbeenih sil ZDA (1948-49); po zaklju\xc4\x8dku pa je postal poveljnik bojnega poveljstva R 3. oklepne divizije (1949), poveljnik 83. izvidni\xc5\xa1kega bataljona (1949-50) in poveljnik 23. oklepnega in\xc5\xbeenirskega bataljona iste divizije (1950). V letih 1950-52 je bil pomo\xc4\x8dnik na\xc4\x8delnika \xc5\xa1taba za logistiko (G-4) iste divizije. Spet je bil poslan na dodatno \xc5\xa1olanje, tokrat na Vojni kolid\xc5\xbe Kopenske vojske ZDA, kjer je kon\xc4\x8dal \xc5\xa1olanje leta 1953. Leta 1953 je postal poveljnik 27. pehotnega polka, leta 1954 namestnik na\xc4\x8delnika \xc5\xa1taba 1. korpusa in leta 1954 direktor Oddelka za oro\xc5\xbeje Pehotne \xc5\xa1ole. Na slednjem polo\xc5\xbeaju je ostal vse do leta 1957, ko je postal na\xc4\x8delnik \xc5\xa1taba 3. pehotne divizije. Pozneje je bil \xc5\xa1e: poveljnik 15. pehotnega polka (1958-59), pomo\xc4\x8dnik na\xc4\x8delnika \xc5\xa1taba za obve\xc5\xa1\xc4\x8devalno dejavnost (G-2) Centralne armadne skupine (1959-60), namestnik direktorja za obve\xc5\xa1\xc4\x8devalno dejavnost Kopenske vojske ZDA (1960-63), poveljnik 1. konjeni\xc5\xa1ke divizije (1963-64), poveljnik Obve\xc5\xa1\xc4\x8devalnega poveljstva Kopenske vojske ZDA (1954-65) in poveljnik 10. korpusa (1965-67).'